Source: http://www.jogiforum.hu/hirek/36956
Timestamp: 2018-01-20 05:23:58+00:00

Document:
Megváltoztatta döntését az amerikai szövetségi legfelsőbb bíróság - Az Apple és a Samsung vitájában más kártérítési összeget kell majd fizetni | hírek | Jogi Fórum
Az amerikai szövetségi legfelsőbb bíróság megváltoztatta a korábbi bírósági döntést az Apple és a Samsung vitájában.
Az Egyesült Államokban az alkotmánybíróság szerepét betöltő testület kedden egyhangúlag döntött arról, hogy a dél-koreai Samsungnak nem egy korábbi bírósági döntésben megállapított összeget kell kifizetnie az amerikai Apple számára. Az Apple ugyanis kártérítést kért dél-koreai riválisától, mondván, a Samsung lemásolta az iPhone-jának egyes, szabadalmi védelem alatt álló dizájnelemeit, például azt, hogy a telefon négyszögletes alakú, képernyője lapos, vagy hogy ikonjai hasonló elrendezésűek.
Egy washingtoni bíróság korábbi döntése értelmében a dél-koreai cégnek 399 millió dollárt kellett volna fizetnie, a legfelsőbb bíróság - a Samsung képviselőinek keresetére - most ezt a döntést vizsgálta felül keddi határozatával.
A bírák szerint a korábbi döntésben annak alapján állapították meg a büntetés összegét, mintha a Samsung az egész Apple iPhones-dizájnt ellopta volna, holott - mint indoklásában Sonia Sotomayor bíró kifejtette - a vitatott elemek csupán kicsiny részei a telefon egészének, a megállapított összeg tehát nem jogos.
A legfelsőbb bíróság azzal nem foglalkozott, hogy milyen kalkulációk alapján kell megállapítani az Apple-t ért kár összegét, ez annak az alacsonyabb rendű bíróságnak a feladata lesz, ahol a per ezt követően folytatódik.
Megújult költségmentességi szabályok a polgári perekben - Legfontosabb tudnivalók és kitöltendő nyomtatványok! (2018.01.19.)
Megválasztották az új Országos Bírói Tanács tagjait - Az új OBT első ülését január 30-án tartja (2018.01.19.)
Bírósági fogalmazói felvételi eljárás új alapokon - Beszélgetés Domonyai Alexa büntető kollégiumi vezetővel (2018.01.18.)
34 bírósági fogalmazói álláshely várja a jogi végzettségű fiatalokat! - A pályázatokat március 1-jéig lehet benyújtani az OBH-hoz (2018.01.17.)
Perindítás jogi képviselő nélkül január 1-től - Keresetlevél, költségmentességi és költségjegyzék nyomtatványok - OBH segédlet (2018.01.16.)
Az ADIDAS Budapest Kft-nek fizetnie kell - Helyt adott a bíróság Oroszi László igényének (2016.11.24.)
Kaliforniában január 1-el legális lett a marihuána forgalmazása és fogyasztása - Január 1-jén hatályba lépett a törvény (2018.01.02.)
Engedélyezett kihallgatási technikákkal kínoztak afgán foglyokat? - Vizsgálatot indíthat a Nemzetközi Büntetőbíróság (2017.11.06.)

References: bíróság 
 bíróság 
 bíróság 
 bíróság 
 bíróság 
 bíróság